Subject: Digiomnibusi lihtsustamispaketi tagasiside
From: Mart Randmäe <[email-masked]>
To: "Justiits- ja Digiministeerium" <[email-masked]>
Cc: "Taavi Jakobson" <[email-masked]>, "Erik Ernits" <[email-masked]>, "Kaire Bamberg" <[email-masked]>, "Mall Leht" <[email-masked]>,Sulev Õitspuu <[email-masked]>, "Monika Saarmann" <[email-masked]>,Iivi Väli <[email-masked]>, "Karin Kollo" <[email-masked]>, "Ege Netse" <[email-masked]>, "Priit Kuus" <[email-masked]>
Date: Sun, 21 Dec 2025 21:00:28 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Saadan Maa- ja Ruumiameti tagasiside digiomnibusi lihtsustamispaketile, mis 
on võibolla veidi üldine, sest sai väga lühikese aja jooksul kahjuks 
koondatud.

*	Üldiselt toetame antud lihtsustuspaketti, mis loob lihtsama arusaama 
euroopa õigusaktide maastikul. Osaliselt mitmest dokumendist saab üks ning 
võrreldes hetke seisuga, siis nende vahelised seosed saavad ühes dokumendis 
selgemaks. Samuti on igati tervitatav lihtsustused, kus liikmesriikide 
haldus- ja ressursikoormus vähenevad.

Mõned mõtted:

*	Toetame, et andmed tuleb võimalusel algusest peale disainida kui 
avaandmed. Samas ei pea avaldama neid andmed, mis on ajaliselt aegunud või 
mahuliselt ebaproportsionaalselt suured, millega lisatakse asutustele liigne 
koormus.
*	Kindlasti tuleb arvestada, et teatud andmete avalikustamise kohustus võib 
kahjustada nt isikute privaatsust. Samas nende andmete avalikustamise 
piiramine võib mõjutada nende majanduslikku ja sotsiaalset potentsiaali. 
Näitena võib tuua Maa- ja Ruumiameti poolt avalikustatavad orto- ja 
kaldaerofotod, mille hea eraldusvõime riivab inimeste privaatsust 
õiguskantsleri seisukoha alusel 
<https://www.oiguskantsler.ee/sites/default/files/2025-11/Orto-%20ja%20kaldaerofotode%20avalikustamine.pdf> 
https://www.oiguskantsler.ee/sites/default/files/2025-11/Orto-%20ja%20kaldaerofotode%20avalikustamine.pdf . 
Samas on kõrge eraldusvõime innovatsiooni aluseks masinõppele või sisendiks 
3D mudelitele, mida saab kasutada erasektor, teadusasutused ja ka 
avaliksektor ise. Juurdepääsu piiramine võib teatud määral sellist 
innovatsiooni pärssida.
*	Väärtuslike andmestike puhul on tervitatav, et andmete avalikustamise 
reeglites on selgelt kirjas, et massallalaadimine on kohustuslik, kui see on 
mõistlik. Eelnevalt oli georuumiliste andmete ning maa seire ja keskkonna 
andmetel massallalaadimise loomine kohustuslik. Viimse puhul oli 
„mõistlikkuse“ märkus ainult ajaloolistel andmetel.
*	Tehisintelekti määrusega seotult oleks ettepanek, et avalikule sektorile 
võiks olla rohkem ühtseid juhendeid, kuidas praktikas üldse tohib rakendada 
AI-d? Sealhulgas millised riskid on isikuandmete töötlemisega seoses ja 
ühtlasi juriidilises mõttes küsimus, et kes vastutab? Näiteks kui AI 
erinevate rakenduste või muu sisendi vms alusel midagi valesti 
otsustatakse/kustutatakse/andmeid õigusvastaselt töödeldakse jne.

*	Avaandmete direktiivi muutumine määruseks on kindlasti mõistlik, sest siis 
ei pea liikmesriigid enda seadustes muudatusi tegema. See muudab tegevuste 
otsustamise ja otsuste jõustumise kiiremaks. Väärtuslike andmestike 
nimekirja(HVD) muutmisel tuleks arvestada muutuva INSPIRE direktiiviga, 
mille lihtsustuspakett samuti hiljuti avalikustati 
<https://environment.ec.europa.eu/publications/simplification-administrative-burdens-environmental-legislation_en> 
https://environment.ec.europa.eu/publications/simplification-administrative-burdens-environmental-legislation_en . 
Täna veel ei saa anda sisendit, mida täpsemalt peaks arvestama, aga HVD 
sisaldab suurel hulgal INSPIRE direktiivi nõudeid ruumiandmeteenuste 
avalikustamisel, seega on kokkupuude tugev.

Lugupidamisega,

	Mart Randmäe
juhataja I andmehalduse ja analüüsi osakond
+372 517 2901

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

Roheline tn 64, Pärnu